Det nordjyske hold fik desværre en bundplacering i paratvidenkonkurrencen Smart Parat Svar.

Nu er finalen i den landsdækkende skolekonkurrence i paratviden - Smart Parat Svar - afgjort. I alt otte hold fra forskellige steder i landet havde kvalificeret sig. Fra Nordjylland gik holdet Superbrains fra Klokkerholm videre til finalen, der blev afholdt onsdag i Odense. Selvom der sandsynligvis blev heppet fra Klokkerhold og omegn, så hjalp det desværre ikke. Holdet landede på en sidsteplads med seks point. Selvom der var tre point op til de næste hold, så var konkurrencen meget tæt, og det var nogle få tilfældigheder, der gjorde, at holdet fra Klokkerholm røg helt ned på bunden af listen. Det var team Smiley fra Østjylland, der løb med sejren og en check på 10.000 kroner. De kom fra Morten Børup skole i Skanderborg.